આ શબ્દો ધરાને યાદ રહી ગયા, પરંતુ કોલેજના ચાર વર્ષ પુરા થવા છતાં તેને કોઇ સાથે પ્રેમ થયો જ નહીં. પ્રેમ તો દૂર તેને પોતાની કોલેજનો કોઇ છોકરો મિત્ર બનાવવાને પણ યોગ્ય ન લાગ્યો. તેને કોઇ છોકરા માટે અહોભાવની લાગણી પણ ન થઇ. તે પોતાનું ગ્રેજ્યુએશન પુરૂ કરી ઘરે આવી અને M. Pharm માટેની એન્ટ્રેન્સ એક્ઝામ માટેની તૈયારી કરવા લાગી. ઘરે આવી તેના ૭ દિવસ બાદ વ્યોમ તેને જોવા માટે આવ્યો. વ્યોમ તથા તેના પરિવારને ધરા ગમી. ધરા અસમંજસમાં હતી. ધનરાજભાઇએ ધરાને વિચારવાનો સમય આપ્યો છતાં તે કોઇ નિર્ણય ન લઇ શકી. અંતે બોલી, પપ્પા હું શું કરું ? જેની સાથે માત્ર અડધો કલાકનો જ પરિચય છે તેની સાથે આખી જિંદગી કેમ વિતાવવી?